Christelike Boodskappies: Begin weer
Heer van my hart,
Ek het gevál! Help my op asseblief? Gee my die krag om te weet ek is gereed om te doen wat ek móét doen, dat Ú my elke oomblik van élke dag behoed en bewaar in U líéfde en U wýsheid só wonderbaar. Laat Ú vrede heers in my denke, U rus in my hárt.
In Ú hande plaas ek nou ál my vrese, my twyfel én onsekerheid. Los van alles wat my só bind, gaan ek voort, séker daarvan dat U élke tree van die weg mét My is. Hoe héérlik om so in U Lig en Liefde te kan voortgaan op my lewenspad, wat nóú ‘n pad van lig geword het – hoe díép my dank vir U liefde wat my stééds veilig en beskut voortlei.
En nóú, vry en bly omdat U my so vry gemaak het, hóór ek U welkom stem hélder en dúídelik vanuit my diepste wese:
“My geliefde kind, ontspan, want kyk, Ek is net hier bý jou. Ek ken élkeen van jou behoeftes, en onthou net – Mý lig skyn helder op jou pad, Mý liefde beskerm jou en Mý krag is jóú oorwinning. Élke oomblik is Ek mét jou – Ek hou jou hand stýf vas!”
Gebed: Dánkie, dánkie dierbare Heer, vir Ú krag tot mý oorwinning.
mamma333 @ gmail.com
Posted by Poppie Oosthuizen at Saturday, September 12, 2015
Labels: Begin Weer